CELEX: 62012TB0489
Language: mt
Date: 2013-09-09 00:00:00
Title: Kawża T-489/12: Digriet tal-Qorti Ġenerali tad- 9 ta’ Settembru 2013 — Planet vs Il-Kummissjoni ( “Klawżola ta’ arbitraġġ — Sitt programm kwadru dwar l-attivitajiet ta’ riċerka, ta’ żvilupp teknoloġiku u ta’ dimostrazzjoni — Kuntratti dwar il-proġetti Ontogov, FIT u RACWeb — Spejjeż eliġibbli — Nuqqas ta’ interess ġuridiku — Inammissibbiltà” )

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 336/24
            
         Digriet tal-Qorti Ġenerali tad-9 ta’ Settembru 2013 — Planet vs Il-Kummissjoni
   (Kawża T-489/12) (1)
   
   (Klawżola ta’ arbitraġġ - Sitt programm kwadru dwar l-attivitajiet ta’ riċerka, ta’ żvilupp teknoloġiku u ta’ dimostrazzjoni - Kuntratti dwar il-proġetti Ontogov, FIT u RACWeb - Spejjeż eliġibbli - Nuqqas ta’ interess ġuridiku - Inammissibbiltà)
   2013/C 336/51
   Lingwa tal-kawża: il-Grieg
   
      Partijiet
   
   
      Rikorrenti: Planet AE Anonymi Etaireia Parochis Symvouleftikon Ypiresion (Ateni, il-Greċja) (rappreżentant: V. Christianos, avukat)
   
      Konvenuta: Il-Kummissjoni Ewropea (rappreżentanti: R. Lyal u B. Conte, aġenti, assistiti minn S. Drakakakis, avukat)
   
      Suġġett
   
   Rikors ibbażat fuq l-Artikolu 272 TFUE u l-ewwel paragrafu tal-Artikolu 340 TFUE intiż sabiex jiġi kkonstatat, minn naħa, li r-rifjut tal-Kummissjoni li tikkunsidra bħala spejjeż eliġibbli ċerti ammonti allokati b’implementazzjoni tal-kuntratti “Ontology enabled E-Gov Service Configuration (Ontogov)”, “Fostering self-adaptive e-government service improvement using semantic technologies (FIT)” u “Risk Assessment for Customs in Western Balkans (RACWeb)”, konklużi fil-kuntest tas-Sitt Programm-Qafas tal-Komunità Ewropea għal attivitajiet ta’ riċerka, ta’ żvilupp teknoloġiku u ta’ dimostrazzjoni jikkontribwixxu għat-twettiq taż-Żona Ewropea tar-Riċerka u l-Innovazzjoni (2002-2006), jikkostitwixxi ksur min-naħa tal-Kummissjoni tal-obbligi kuntrattwali tagħha u, min-naħa l-oħra, li dawn l-ammonti jikkostitwixxu spejjeż eliġibbli u ma għandhomx jitħallsu lura.
   
      Dispożittiv
   
   
               (1)
            
            
               Ir-rikors huwa miċħud bħala inammissibbli.
            
         
               (2)
            
            
               Planet AE Anonymi Etaireia Parochis Symvouleftikon Ypiresion hija kkundannata għall-ispejjeż.
            
         
      (1)  ĠU C 26, 26.1.2013.